Εταιρεία Κοινωνικής Δράσης και Πολιτισμού
ΚΟΙΝΟ_ΤΟΠΙΑ www.koinotopia.gr
ΔΕΛΤΙΟ ΤΥΠΟΥ

20 Μαΐου 2021
Η Κοινο_Τοπία στηρίζει την πρωτοβουλία «ΑγοράΖΟΥΜΕ εδώ»

της Περιφέρειας Δυτικής Ελλάδας και των τριών Επιμελητηρίων

Η Εταιρεία Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr με αφορμή την επανεκκίνηση της αγοράς, του εμπορίου και της παροχής υπηρεσιών στηρίζει ολόθερμα την καμπάνια “ΑγοράΖΟΥΜΕ-ΕΔΩ!” της Περιφέρειας Δυτικής Ελλάδας σε συνεργασία με τα τρία Επιμελητήρια Αιτωλοακαρνανίας, Αχαΐας και Ηλείας. 
Οι πληττόμενες επιχειρήσεις της περιοχής μας αλλά και όσες ήταν κλειστές με κρατική εντολή μετά από τόσους μήνες αδράνειας λόγω των συνθηκών covid19 χρειάζονται τη βοήθεια και τη στήριξή μας. Η πολιτεία με τα γενναία μέτρα στήριξης της ιδιωτικής οικονομίας που εξήγγειλε και υλοποίησε έδωσε μια μεγάλη ανάσα και διέσωσε επιχειρήσεις, επαγγελματίες και χιλιάδες θέσεις εργασίας. Τώρα είναι η ώρα, εμάς των ίδιων των πολιτών, να στηρίξουμε επιχειρήσεις που έχουν τις παραγωγικές τους δομές στην περιοχή μας αλλά και τις μικρές και μεσαίες επιχειρήσεις που αποτελούν τη ραχοκοκαλιά του ελληνικού εμπορίου. Αλληλένδετοι και αλληλέγγυοι να στηρίξουμε τα καταστήματα της περιοχής μας, τους επαγγελματίες, τους εργαζόμενους και τέλος εμάς τους ίδιους γιατί όλοι είμαστε ένας κρίκος της ίδιας αλυσίδας.  
Πληροφορίες για τη δράση https://agorazoume-edo.gr/
Η πρωτοβουλία

Η καμπάνια “ΑγοράΖΟΥΜΕ-ΕΔΩ!” είναι μια πρωτοβουλία της Περιφέρειας Δυτικής Ελλάδας σε συνεργασία με τα τρία Επιμελητήρια Αιτωλοακαρνανίας, Αχαΐας και Ηλείας. Στόχος της είναι να υπενθυμίσει την αξία της τοπικής αγοράς σε επίπεδο εμπορίου, υπηρεσίας αλλά και μεταποίησης. Μια νέα κρίση με υγειονομικό και οικονομικό χαρακτήρα διαμορφώνει δύσκολες συνθήκες για όλους και ακριβώς επειδή αυτή η κρίση αφορά τους πάντες η απάντηση σε αυτή μπορεί να δοθεί από το σύνολο. Από όλους εμάς.

Για τον καταναλωτή

Όλα όσα χρειάζεσαι, μπορεί να στα προσφέρει ο τόπος σου. Αυτός ο τόπος είναι οι άνθρωποί του και για να ανταπεξέλθουν απέναντι στις πρωτόγνωρες συγκυρίες πρέπει να μείνουν ενωμένοι, αλληλέγγυοι και υποστηρικτικοί ο ένας προς τον άλλον. Η πρωτοβουλία “ΑγοράΖΟΥΜΕ-ΕΔΩ!” έχει στόχο να δημιουργήσει μια νέα καταναλωτική συμπεριφορά που θα χαρακτηρίζεται από ενσυναίσθηση και κυρίως θα βασίζεται στην επίγνωση πως υποστηρίζουμε ο ένας τον άλλον για να διαμορφώσουμε μια καλύτερη ζωή για όλους μας.

Για τον τόπο μας

Η τοπική αγορά χρειάζεται τη στήριξή μας. Για πρώτη φορά, μια καμπάνια υποστήριξης της τοπικής αγοράς λαμβάνει τόσο μεγάλες διαστάσεις καλώντας επαγγελματίες και ιδιώτες, κατοίκους της ευρύτερης περιοχής της Δυτικής Ελλάδας να συναντηθούν κάτω από το ίδιο μότο: “ΑγοράΖΟΥΜΕ-ΕΔΩ!”

